Ei oleks ka ise uskunud, et  materjal TL kohta nii mahukas tuleb, kui algselt kavas oli. Juba neljas osa näiteid on avaldamiseks olemas. Ning pole mõtet seda jätta kuhugi arhiivi seisma. Sellest poleks kasu kellelgi. Seega viimane osa TL maailmasündmuste osalejana. TL kogu teema lõpetuseks aga tuleb ülevaade tema osast tuntud isikute kaartides.    Vene-Gruusia 2008.a. sõda. Üks V. Putini horoskoopidest, mis on tehtud sünniajale 6:30 UT annab tema tõusumärgiks 3.13 Skorpion ja MC 21.18 Lõvi. Seos TL -i, Putini ja Gruusia  sõjaga on selline.    Putini horoskoobis on:  Uraan - 18.24 Vähk  Põhjasõlm - 20.00 Veevalaja  TL 66 - 20.57 Veevalaja  Pluuto - 22.43 Lõvi  Must Kuu - 21.22 Lõvi  Haumea - 24.20 Lõvi  MC - 21.18 Lõvi    Vahetult peale sõjalise konflikti toimus kuuvarjutus 16.aug. 2008 24.21 Lõvi/Veevalajas. Mõju muidugi oli tunda enne selle toimumist. Varjutuse telg langes kokku siis Putini planeetidele Lõvi/Veevalajas. Neptuun ühenduses nataali Põhjasõlme ja TL-ga ning  opositsioonis nataali planeetidega Lõvis. Samuti tegi Chiron ühenduse Putini Põhjasõlmele ja täpse kvinkunksi nataali Uraanile. Seega sai TL igati aktiveeritud ja seda mitte just positiivselt.    Gruusia presidendi M. Saakashvili jaoks jäi kuuvarjutuse telg tema nataali Kuu lähedale. Tema nataali TL on 10 Kalades ja sekstiilis Musta Kuuga ning 2,5 kraadise orbiga opositsioon Haumeaga. Sõjalise konflikti ajal oli TL 29 Sõnnis, tehes Gruusia presidendi Päikesele kvinkunksi ja Putini kaardis läheneva  ühenduse nataali Kuuga (orb 2.45). 2011.a. on TL juba täpsemalt Putini nataalse Kuuga ühenduses.    Paljuräägitud 2012.aasta pööripäeva ajal on TL 4.20 Kaksikutes ja teeb Veenusele (oma avastuse koha valitsejale) opositsiooni, orb 2.10. Uraaniga on sekstiil, mis lubab oletada ootamatuid positiivseid muutusi. Midagi hirmsat pööripäeva taevases mustris pole küll näha. Üldse pärast 8. jaanuarit 2012.a. pole taevamusteris midagi katastroofilist ega muud põnevat ette näha. Kõik, mis võib toimuda selle  2012.a. pööripäevaga seotult, toimub kas enne ära või ei ole üldse midagi. Pole prohvet, et oskaks midagi enamat öelda.    Maailma tähtsamate organisatsioonide loomine, asutamine ja lepingute sõlmimise algus.    Pentagon asutati 23.04.1942 Washingtonis. TL täpses trigoonis Orcusega ja kvinkunks Põhjasõlmega. USA Päikesele teeb kvinkunksi.    IMF loodi 22.07.1944. Washingtonis. TL ühenduses Americaga Veevalajas, teeb ka kvinkunksi riigi Päikesele.    NATO loodi  4.04.1949. Washingtonis. TL ei taha selles asjas kaasa rääkida, ei tee planeetidega ühtegi peamist aspekti. Küll on aga täpses ühenduses Jupiter Pholusega Kaljukitse viimases kraadis ja Sedna Põhjasõlmel Jäära lõpus.    NASA loodi 29.07.1958. TL tegi täpse trigooni Jupiteriga ja kvadratuur Nessusega. Organisatsiooni ebaõnnestumisi peaks otsima Veenuse ühendusest Orcusega ja Merkuur-Pluuto ühendusest. Samuti Kuu asumisest Kaljukitses, eriti kui transiitne planeet sealt üle läheb.    OPEC asutati  Viinis 10.09.1960. TL ühenduses Chironiga Veevalaja/Kalad piiril    Maastrichti leping 1.11.1993. TL osalus nõrk, teeb kvinkunksi Marss-Pluuto ühendusele ja sedagi kahe kraadise orbiga. Täpsem on opositsioon Jupiteriga. Kuigi mundaanis võib orb olla suurem, kui isiku kaartides. Kui isiku kaardis on kvinkunksi orbiks pluss/miinus 1,5 kraadi, siis mundaanis võiks see olla suurem. Sündmuse toimumisel on ka kolme ja enam kraadine orb veel toimiv. Seda näitavad paljud erinevad sündmused, et asi toimib  ka siis kui orb tavapärasest laiem.    Google Incorporation loodi 7.09.1998. TL peaaegu ei osale kuidagi selles, ei tee ühtegi aspekti planeetidele, välja arvatud kvadratuur Uraaniga. Pole ka aspekte teiste väikeplaneetidega. Väike on osalus ka World Wide Web loomises augustis 1991, trigoon Jupiteriga. Oma printiipe jälgides TL otseselt ei topi nina infotehnoloogia valdkonda.    Möödunud sajandi algul oli TL-i ja Jupiteri vahel järgmised seosed.    22.4.1901 = Jupiter 12.57  Kaljukits - TL 12.57 Kaljukits  12.5.1901 = Jupiter 12.51 Kaljukits R - TL 12.51 Kaljukits R  18.11.1901 = Jupiter 11.51 Kaljukits - TL 11.51 Kaljukits    2.12.1913 = Jupiter 18.43 Kaljukits - TL 18.43 Kaljukits  23.12.1925 = Jupiter 26.55 Kaljukits - TL 26.55 Kaljukits  19.1.1938 = Jupiter 6.56 Veevalaja - TL 6.56 Veevalaja  14.2.1950 = Jupiter 19.19 Veevalajas - TL 19.19 Veevalajas    18.4.1962 = Jupiter 4.47 Kalad - TL 4.47 Kalad  9.10.1962 = Jupiter 3.28  Kalad - TL 3.28 Kalad  3.11.1962 = Jupiter 3.12 Kalad - TL 3.12 Kalad    23.2.1975 = Jupiter 22.07 Kalad - TL 22.07 Kalad  5.5.1987 = Jupiter 15.05 Jäär - TL 15.05 Jäär  30.3.2000 = Jupiter 8.46 Sõnn - TL 8.46 Sõnn  5.7.2012 = Jupiter 5.07 Kaksikud - TL 5.07. Kaksikud    Konjunktsioonide tabel näitab, et kolmekordsed ühendused on suht haruldased, sajandi jooksul ainult kahel korral - 1901.a. ja 1962.a. Üksikühendus, näiteks 1950.aasta oma, sellega kaasnes Korea sõda.  See oli varem planeeritud ja päris sõda läks lahti juunis.1987.aasta omale järgnes NL lagunemine. Samuti leiab sündmuse 1938.aastale - Saksamaa okupeeris Tsehhoslovakkia, 1913. aasta ühenduse järele algas Esimene maailmasõda. Jupiter/TL aspektid on vist seotud "söjamängudega", samuti viitab ideoloogilise võimu ja diktatuurile.    Üks omapärane sündmus, mis samuti seotud TL ja Jupiteri ühendusega on järgmine ja sellesse on kaasatud ka nimetu asteroid TD 10. Nimelt 30.10.1938. aastal oli Ameerika  raadio eetris Orson Wellsi kuuldemäng "War of the Worlds", marsslaste sissetung Maale, mis tõi kaasa suure hüsteeria ja paanika rahva seas. Päeva seis: Päike 6.37 Skorpion, TD 6.55 Skorpion. TL 6.43 Veevalaja. Täpne kvadratuur nende vahel massilise hüsteeria vallandas, ajendiks siis kuuldemäng.    TL on suhetes ka Pluutoga.  Alates 24.okt. 1948 kuni 2. mai 1958 Pluuto ja TL on olnud pidevas opositsioonis, seda alates 16.25 Veevalaja/Lõvi kuni 29.48 Veevalaja/Lõvi. Opositsioon on olnud täpne kaks  korda aastas. See tähendab, et kõik sündmused ja olukorrad on olnud pideva pinge all. Sama väljendub ka aastatel 1946-1958 sündinutel inimestel.    Mundaanastroloogia sündmustest veel mõningad sündmused, kui TL oli konjunktsioonis Päikesega. Tseilon (Sri Lanka) sai iseseisvaks 4. veeb. 1948.a., ühendus Veevalajas. 11. veeb. 1953.a. NL katkestas diplomaatilised suhted Iisraeliga, TL -Päike Veevalajas. 17. veeb. 1958.a., paavast Pius XII kuulutab televisiooni pühakuks Saint Clare.    Fidel  Castro sai Kuuba peaministriks 16. veeb. 1959.a. Ja järgmisel päeval kukkus alla Türgi valitsuse delegatsiooni lennuk, mis oli teel Londonisse. Hukkus 15 poliitikut.Imekombel pääses eluga Türgi paminister. TL siis tegi ühenduse Päikesega Veevalajas. USA teatas oma boikotist Moskva olümpiamängudele 21. märtsil 1980.a., TL ühendus Päikesega Jääras. Lennukatastroof Mehhikos 31. märtsil 1986.aastal viis hauda 167 inimest, TL ühendus Päikesega Jääras.    2010.a. TL oli ühenduses Iraani Islami  vabariigi Kuuga, riik oli ja on praegugi meedia tähelepanus, seda eelkõige tuumaenergeetika küsimustes.Aga samuti oli eelmisel aastal seal suured üleujutused (Kuu kui veemärk).    2010.aasta teisel poolel sisenes TL Kaksikute märki ja läbi märgi siis avaldab oma mõju eelkõige kommunikatsiooni erinevates valdkondades. TL-i Kaksikutesse mineku mõju alla jäävad Prantsusmaa V vabariik, TL teeb ühenduse Marsiga. Pakistani riigi kaardis teeb TL opositsiooni Saturnile. Ka sealt on oodata sündmusi, mis tähelepanu  vajavad. Filipiinide horoskoobis jõuab TL riigi MC-le. Saksa Liitvabariigi horoskoobis tuleb ühendus Vestaga. Kas on oodata muutusi kodukorra ja muutub poliitiline maastik? Venemaa iseseisvus kaardis liigub TL tema Merkuuri peal. Riik aktiveerib meedia abil kogu oma poliitilist propagandat ja tulla võivad muutused senises välispoliitikas.